Φιλαρμονική Σιναράδων

Η Φιλαρμονική Σιναράδων ειναι  Σωματειο Νομικό Πρόσωπο Ιδιωτικού Δικαίου μη κερδοσκοπικού χαρακτήρα και εδρεύει στο χωριό Σιναράδες του Δήμου Κεντρικής Κέρκυρας και Διαποντίων Νήσων. Ιδρύθηκε το 1961 με σκοπό την παροχή δωρεάν μουσικής εκπαίδευσης και την προώθηση του πολιτισμού στην τοπική κοινωνία. Αποτελεί μία από τις δεκαπέντε ενεργές φιλαρμονικές της Κέρκυρας και μία από τις τρεις που δραστηριοποιούνται στην ύπαιθρο της Μέσης Κέρκυρας.
μικρογραφία|250px|Η Φιλαρμονική Σιναράδων την Κυριακή των Βαΐων του 2019 

 Εκπαιδευτική Αποστολή 
Η Φιλαρμονική Σιναράδων, όπως όλες οι φιλαρμονικές της Κέρκυρας, παρέχει δωρεάν μουσική εκπαίδευση στα παιδιά και τους νέους, συμβάλλοντας στη διατήρηση και ανάδειξη της μουσικής παράδοσης της Κέρκυρας. Ο εκπαιδευτικός της χαρακτήρας αποτελεί τον πυρήνα της αποστολής της, περιλαμβάνοντας:

 Θεωρητικά μαθήματα μουσικής και σολφέζ.
 Διδασκαλία πνευστών και κρουστών οργάνων.
 Ομαδική εξάσκηση και συμμετοχή σε σύνολα.

Ιδιαίτερη έμφαση δίνεται στην ανάπτυξη της Μαθητικής Μπάντας, η οποία λειτουργεί ως φυτώριο νέων μουσικών και βασικό στάδιο ένταξης στο κυρίως μουσικό σώμα της Φιλαρμονικής. Η εκπαίδευση που προσφέρεται δεν περιορίζεται στη μουσική κατάρτιση, αλλά ενισχύει την ομαδικότητα, την πειθαρχία και την προσωπική έκφραση.

 Ιστορικό 
Ιδρύθηκε το 1961 ως σωματείο με μη κερδοσκοπική αποστολη, στο χωριό Σιναράδες της Κέρκυρας με σκοπό την παροχή δωρεάν μουσικής εκπαίδευσης με έμφαση στους νέους. Η πρωτοβουλία για την ίδρυσή της ανήκε στον τότε πρόεδρο της κοινότητας, Νικόλαο Πηγή, και τον υπάλληλο της κοινότητας, Νικόλαο Γραμμένο. Τα πρώτα μαθήματα ξεκίνησαν τον Ιανουάριο του 1961, υπό τη διεύθυνση του πρώτου αρχιμουσικού, Βασίλη Κρητικού, ενώ παράλληλα αποκτήθηκαν και τα πρώτα μουσικά όργανα.

Για τη στέγαση της Φιλαρμονικής, η ενορία του Αγίου Νικολάου παραχώρησε ένα παραδοσιακό οίκημα δίπλα στην εκκλησία, όπου στεγαζόταν μέχρι το 2004. Τότε, η Φιλαρμονική μεταφέρθηκε σε ιδιόκτητο κτίριο, προσφορά του Αγροτικού Συνεταιρισμού Σιναράδων, για να καλύψει τις αυξανόμενες ανάγκες της.

 Διοίκηση και πρώτες δημόσιες εμφανίσεις 
Αν και η Φιλαρμονική λειτουργούσε από το 1961, η πρώτη εκλογική διαδικασία για τη συγκρότηση Διοικητικού Συμβουλίου πραγματοποιήθηκε το 1962. Πρόεδρος εξελέγη ο Κωνσταντίνος Σαγιάς, ενώ μέχρι τότε η διοίκηση γινόταν από προσωρινή επιτροπή. Την ίδια χρονιά, την Κυριακή των Μυροφόρων, η Φιλαρμονική πραγματοποίησε την πρώτη της δημόσια εμφάνιση υπό τη διεύθυνση του Βασίλη Κρητικού, με μουσικό σύνολο 24 ατόμων.

Το 1969, αρχιμουσικός ανέλαβε η Ελένη Μάστορα, η οποία διατήρησε τη θέση της μέχρι το 1982. Υπό τη διεύθυνσή της, η Φιλαρμονική εδραιώθηκε ως σημαντικός μουσικός φορέας της Κέρκυρας, συμμετέχοντας τακτικά στις λιτανείες του Αγίου Σπυρίδωνα, οι οποίες πραγματοποιούνταν την Κυριακή των Βαΐων, την 11η Αυγούστου και την πρώτη Κυριακή του Νοεμβρίου.

 Ανάπτυξη και μετεγκατάσταση σε νέο κτίριο 
Την Ελένη Μάστορα διαδέχθηκαν οι Αχιλλέας Σαγιάς και Αναστάσιος Γραμμένος, οι οποίοι ήταν μέλη της Φιλαρμονικής από την ίδρυσή της. Ο Αναστάσιος Γραμμένος διατήρησε τη θέση του αρχιμουσικού μέχρι το 1989 και ο Αχιλλέας Σαγιάς μέχρι το 1999. Κατά τη δεκαετία του 1980, η Φιλαρμονική γνώρισε σημαντική αριθμητική αύξηση, φτάνοντας τους 90 μουσικούς.

Το 1987, υπό την προεδρία του Σπύρου Σαγιά, ξεκίνησε μια οργανωμένη προσπάθεια για τη δημιουργία ενός νέου κτιρίου που θα εξυπηρετούσε τις αυξανόμενες ανάγκες της Φιλαρμονικής. Παρά τις δυσκολίες, το νέο κτίριο εγκαινιάστηκε το 2004, με τη στήριξη του Δήμου Παρελίων και υπό την προεδρία του Κωνσταντίνου Αλαμανού.

 Σύγχρονη εποχή και διεθνείς διακρίσεις 
Το καλοκαίρι του 2000, τη διεύθυνση της Φιλαρμονικής ανέλαβε ο Δημήτρης Παπικινός. Το 2001, δημιουργήθηκε μαθητική μπάντα αποτελούμενη από 60 παιδιά κάτω των 17 ετών. Το 2010, η Φιλαρμονική απέσπασε το αργυρό μετάλλιο στο 19ο Διεθνές Φεστιβάλ Φιλαρμονικών στο Rybnik της Πολωνίας, διαγωνιζόμενη με 19 μπάντες από 11 ευρωπαϊκές χώρες. Την ίδια χρονιά, εκπροσώπησε την Κέρκυρα στη στρατιωτική παρέλαση της 28ης Οκτωβρίου στη Θεσσαλονίκη.

Από το 2017, αρχιμουσικός της Φιλαρμονικής είναι ο Αλέξανδρος Κοσκινάς. Το 2021, εν μέσω της πανδημίας COVID-19, η Φιλαρμονική συνέβαλε στον εορτασμό του Πάσχα με ηχογραφήσεις παραδοσιακών εμβατηρίων, ξεπερνώντας τις προκλήσεις που προκάλεσαν οι περιορισμοί. Την ίδια χρόνια πραγματοποιήθηκε ειδική βιντεοσκόπιση για τον εορτασμό των  200 ετών απο την έναρξη της Ελληνικής Επανάστασης. 

Σήμερα, η Φιλαρμονική αριθμεί 120 ενεργά μέλη και πραγματοποιεί ετησίως 5-6 συναυλίες τόσο στους Σιναράδες όσο και στην πόλη της Κέρκυρας. Συνεργάζεται με διακεκριμένους Έλληνες καλλιτέχνες και συμμετέχει ενεργά σε εθνικές παρελάσεις και λιτανείες του Δήμου Κέρκυρας, διατηρώντας την παράδοση της φιλαρμονικής μουσικής ζωντανή.

 Διοικητικό Συμβούλιο 
Η Φιλαρμομική Σιναράδων διοικείται από επταμελές Διοικητικό Συμβούλιο με διετή θητεία το οποίο εκλέγεται από την Γενική Συνέλευση των μελών. Οι τελευταίες εκλογές για Διοικητικό Συμβούλιο πραγματοποιήθηκαν στις 12 Ιανουαρίου 2025. Απο αυτές επανεξελέγη στην θέση του προέδρου ο Στέφανος Βλάσσης και προέκυψε το εξής Διοικητικό Συμβόυλιο 
ΡόλοςΌνομαΠρόεδροςΣτέφανος ΒλάσσηςΑντιπρόεδροςΚωνσταντίνος ΓραμμένοςΓραμματέαςΓεράσιμος ΓραμμένοςΤαμίαςΝικόλαος ΔουκάκηςΚοσμήτοραςΌλγα ΓιαννούληΥπεύθηνος ΟργάνωνΑλεξανδρος ΑλαμάνοςΜέλοςΧρήστος Αλαμάνος

 Διατελέσαντες αρχιμουσικοί 
+ΠερίοδοςΌνομαΠαρατηρήσεις1961-1969Βασίλειος Κρητικός1969-1977Ελένη Μάστορα1977-1989Αναστάσιος ΓραμμένοςΚατείχαν την θέση ταυτόχρονα1977-1999Αχιλλέας Σαγίας1999-2000Κώστας Σαββανής2000-2017Δημήτρης Παπικινός2017-σημεραΑλέξανδρος Κοσκινάς

 Διατελέσαντες Προέδροι 
ΠερίδοςΌνομαΠαρατηρήσεις1961-1968Σαγίας ΚωνσταντίνοςΠρόεδρος πρωσορινής Διοικητικής Επιτροπής (1961-1962)1968-1976Πακτίτης Νικόλαος1976-1982Γραμμένος Μιχάλης1982-1995Σαγίας Σπυρίδων1995-1998Βασιλάκης Κωνσταντίνος1998-2004Αλαμάνος Κωνσταντίνος2004-2018 Μέριανος Επαμεινώνδας2018-2023Αλαμάνος Κωνσταντίνος2023-σήμεραΒλάσσης Στέφανος

 Παραπομπές 

Πηγές
 Επίσημη ιστοσελίδα

Σιναραδων